Fredag formiddag klokken 12:09 rykkede Nordjyllands Beredskab til Hadsund for at klippe en kvindelig bilist fri fra sin bil. Hun holdt stille i krydset mellem Norup Østermark og Landevejen syd for Hadsund, hvor hun ville dreje til venstre. Det havde en varevogn tilsyneladende ikke bemærket. Den kørte nemlig direkte op i et ældre ægtepar, som røg i grøften. Det stoppede dog ikke varevognen, som efterfølgende kørte op i kvindens bil. - Kvinden sad fastklemt i bilen, så vi blev kaldt ud for at klippe taget af og få kvinden ud, siger indsatsleder ved Nordjyllands Beredskab, Johannes Iversen. Bilisten i varevognen og det ældre ægtepar kom ikke til skade. Den kvindelige bilist er kørt til tjek på sygehuset. Ifølge indsatslederens oplysninger er det ikke kritisk.
En kvindelig bilist blev klemt fast i sin bil efter et sammenstød med to andre biler.